
FESTIVAL DE COMPARSAS
Bases
Co ﬁn de celebrar as Festas do Entroido e o seu carácter tradicional e popular, o Concello de Neda, asume a concesión de distintas axudas e premios para os participantes nos distintos festivais e actos que, durante tales datas están previstos neste Concello.
Entre eles, inclúese un FESTIVAL DE COMPARSAS, que se desenvolverá o VENRES, DIA 09 DE FEBREIRO de 2024, e que se rexirá polas seguintes bases:

AXUDAS E PREMIOS

1.- O Concello de Neda compensará ás Comparsas participantes no citado Festival cunha axuda económica de 250 € para cada unha  e 150 € para  un  grupo participante.
2°.- Así mesmo, este Concello, establece ata un máximo de TRES DIPLOMAS, a determinar, que se concederán a aquelas comparsas participantes que conforme o baremo que se ﬁxará nestas bases e obtivesen a maior puntuación entre as participantes.

INSCRICIÓNS E PARTICIPACIÓN
3º. O número máximo de comparsas participantes será de oito, segundo a orde de presentación de solicitudes no rexistro xeral do Concello de Neda, e  o número máximo de grupos participantes será de un. Terán preferencia, sempre que cumpran os requisitos establecidos nas bases, as comparsas e grupo formadas por veciñas e veciños de Neda e inscritas como tal.
4º.- Aos efectos destas bases, enténdese por comparsa, o conxunto de persoas debidamente disfrazadas, en número non inferior a 15 que, formando grupo, participen nos actos do Entroido de Neda ao modo tradicional destas agrupacións.
 Gardarán unha unidade temática, tanto na súa vestimenta como na súa actuación.
 As letras das cancións, terán que ser obrigatoriamente en galego e, un dos temas a interpretar versará sobre NEDA, ou persoeiros da vila.
5º. Enténdese por grupo, o conxunto de persoas debidamente disfrazadas, en número non inferior a 8, que participen nos actos do entroido de Neda.  Gardarán unha unidade temática na súa vestimenta e farán un pase de presentación, no escenario instalado ao efecto, e antes da actuación das comparsas.
6º.- Para optar aos premios ﬁxados nestas Bases, as Comparsas e Grupo participantes, deberán facer a súa inscrición no Rexistro Xeral do Concello de Neda dende o día da publicación das mesmas no Boletín Oficial da Provincia poidendo inscribirse de xeito presencial en horario de 9 a 14,30 horas ou a través da sede electrónica ata ás 23:59 do día 2 de febreiro, Fóra deste prazo non se admitirá ningunha inscrición, así mesmo as presentadas incompletas quedarán excluídas.
No momento de formalizar a inscrición deberán entregar toda a documentación requerida: Ficha de inscrición, designación do representante da comparsa, declaración do representante, autorización de menores e  protección de datos según modelos recollidos nas oficinas do Concello ou publicadas na web do Concello neda.gal. Así mesmo unicamente as comparsas depositarán O DÍA DA INSCRICIÓN unha copia das cancións que interpretarán.  

DISPOSICIÓNS XERAIS
 
  .- As comparsas e grupos inscritos, realizarán a concentración ás 20,00 horas do día 09 de febreiro, na Avda. do Castelao (antiga Ctra. da Estación), para logo, emprender o desﬁle cara o Polideportivo do Neda, e ﬁnalmente realizar a actuación, en base a que se otorgarán os galardóns.
   A actuación efectuarase no escenario instalado no Pavillón e consistirá nun pase único, interpretando un máximo de dúas cancións e cunha duración máxima de 8 minutos.
   Un xurado, cuxa composición darase a coñecer, outorgará ás comparsas inscritas neste Concurso, a correspondente puntuación, para o que se axustará ós seguintes criterios:
- Animación na rúa ............................................................................................. 0 - 20 puntos.
- Crítica da realidade local- comarcal ................................................................. 0 - 20 puntos.
- Orixinalidade e vestimenta ............................................................................... 0- 20 puntos.
A puntuación outorgada polo xurado, farase pública unha vez rematada a actuación de    todas as comparsas participantes e servirá de base para a concesión dos galardóns ﬁxados.
As axudas económicas pola participación, faranse efectivas a través de transferencia bancaria ó número de conta facilitada no modelo de inscrición.

DISPOSICIÓN  FINAL

A organización non se fai responsable dos contidos das letras, parodias ou disfraces dos grupos participantes.
A inscrición neste concurso, enténdese como aceptación plena das Bases ﬁxadas para o mesmo sen que, en consecuencia poidan formularse reclamacións de ningunha clase e por ningún concepto, contra o aqui regulado. O seu incumprimento dará lugar á descaliﬁcación automática da comparsa ou grupo participante, que quedarán excluídos dos citados actos.
Se, coa ﬁnalidade de mellorar a organización e desenvolvemento do festival,  considerase convinte introducir modiﬁcacións ao aqui ﬁxado, poderá facerse pola Comisión organizadora, se ben faráse público antes do inicio do desﬁle das comparsas e grupo ou no festival, se fose o caso.
Neda,  22 de xaneiro de 2024

